Monesti punnerruksissa heikko lenkki on ojentajat, ja käsipainopunnerruksissa olkapäät tekevät paljon stabiloivaa työtä. Jotta tukilihakset olisivat tarpeeksi vahvat suuriin lihaksiin nähden, käsipainopenkkipunnerruksen kuorman olisi oltava noin 80 % penkkipunnerruksesta tangolla samalla oteleveydellä. Tämä toteutuu tosi harvalla, eli pääsääntöisesti aina on hyvä painottaa hyvin paljon käsipainoliikkeitä ja vahvistaa samalla heikkoja lenkkejä sekä vähentää puolieroja käsien välillä.
Jos on aiemmin tehnyt paljon tankopunnerrusta, on ihan normaalia, että alussa käsipainopunnerrus tuntuu paljon muuallakin kuin rinnassa. Ajan, harjoittelun ja rakennetasapainon parantumisen myötä työ alkaa tuntua selkeästi enemmän rinnassakin.
Suosittelen lämpimästi käsipainopunnerruksien jatkamista! Siitä on vain hyötyä tankopunnerrukseenkin, kun siihen palaa myöhemmin.